ডিজিটাল অ্যারেস্ট রুখতে বড় পদক্ষেপ সুপ্রিম কোর্টের, কী নির্দেশ সিবিআইকে?

ওয়েবডেস্ক- সাম্প্রতিক সময়ে ডিজিটাল অ্যারেস্ট (Digital Arrest) দেশজুড়ে আতঙ্ক তৈরি করেছে। হঠাৎ হয়ে নানা ধরনের ভুয়ো প্রতারণার ফাঁদে ফেলে লক্ষ লক্ষ টাকা গায়েব করে নিচ্ছে প্রতারকরা। এবার ডিজিটাল অ্যারেস্ট রুখতে তৎপর শীর্ষ আদালত (Supreme Court)। ভুয়ো কলে অ্যাকাউন্ট ফ্রিজ নয়। সিবিআই-কে (CBI) কড়া গাইডলাইনের নির্দেশ। সাইবার প্রতারণায় বড় পদক্ষেপ।

সোমবার প্রধান বিচারপতি সুর্য কান্ত ও বিচারপতি জয়মাল্য বাগচীর বেঞ্চ এই নির্দেশ দিয়েছে। বিচারপতিদ্বয়ের স্পষ্ট বার্তা ‘ডিজিটাল গ্রেফতারি’ সম্পর্কিত মামলায় তদন্তে রাজ্য সরকারগুলিকে কেন্দ্রীয় তদন্তকারী সংস্থাকে সম্মতি দিতে হবে। তদন্তের ক্ষেত্রেও সিবিআইকে পূর্ণ স্বাধীনতা দিয়েছে সুপ্রিম কোর্ট।

ডিজিটাল গ্রেফতারির তদন্তে সহায়তার জন্য টেলিকম সংস্থাগুলিকেও নির্দেশ দিয়েছে শীর্ষ আদালত। সুপ্রিম নির্দেশ, ডিজিটাল গ্রেফতারির মামলায় শীর্ষ তদন্তকারী সংস্থার নজর প্রয়োজন। এই সম্পর্কিত মামলা আমরা সিবিআইয়ের হাতে তুলে দিচ্ছি। একই সঙ্গে সুপ্রিম কোর্ট সিম কার্ডের অপব্যবহার রুখতেও পদক্ষেপ নিয়েছে। সিম কার্ডের অপব্যবহার রুখতে টেলিকম সংস্থাগুলিকে কী পরিকল্পনা করেছে তারও জবাব তলব করেছে।

আরও পড়ুন- তিন বছরে ৫ হাজার কোটি খরচের পরও দূষিত যমুনা, কেন সমাধান হচ্ছে না?

উল্লেখ্য, ডিজিটাল অ্যারেস্টের শিকার হচ্ছে বহু মানুষ। এই ঘটনায় উদ্বিগ্ন সুপ্রিম কোর্ট। এর পরেই সমস্ত রাজ্য ও কেন্দ্রশাসিত অঞ্চলগুলিকে ‘ডিজিটাল অ্যারেস্ট’ সংক্রান্ত সমস্ত তথ্য জমা দেওয়ার নির্দেশ দিয়েছিল সুপ্রিম কোর্ট। এবার এই মামলার তদন্তভার সিবিআইয়ের হাতে তুলে দিল শীর্ষ আদালত।

দেখুন আরও খবর-