ডিজিটাল প্রতারণার খপ্পরে বৃদ্ধা! হারালেন ৭২ লক্ষ

ওয়েব ডেস্ক : ডিজিটাল প্রতারণার (Digital fraud) খপ্পরে ৮২ বছরের বৃদ্ধা! ৭২ লক্ষ টাকা হাতিয়ে নিলেন প্রতারকরা (Scammers)। এমনই এক চাঞ্চল্যকর ঘটনা ঘটে গিয়েছে মহারাষ্ট্রে (Maharastra)। প্রতারিত হওয়ার পরেই পুলিশের দ্বারস্থ হয়েছেন বৃদ্ধা। তবে এখনও কাউকে গ্রেফতার করা যায়নি বলে খবর।

পুলিশ সূত্রে খবর, ওই বৃদ্ধা মহারাষ্ট্রের (Maharastra) কল্যাণের বাসিন্দা। এপ্রিলের ৬ থেকে ১০ তারিখের মধ্যে হোয়াটসঅ্যাপে ফোন করা হয়েছিল তাঁকে। অপরিচিত নম্বর থেকে সেই ফোন করা হয়েছিল। নিজেকে পুলিশ (Police) কর্তা বলে এই ফোন করা হয়েছিল। অভিযোগ, বৃদ্ধাকে বলা হয়েছিল, তিনি নাকি পহেলগাম হামলার সঙ্গে যুক্ত। তার নম্বরটি নাকি নাশকতার সঙ্গে যুক্ত রয়েছে। তা শুনেই একেবারে আতঙ্কিত হয়ে পড়েছিলেন ওই বৃদ্ধা।

আরও খবর : বাবার অকালে চলে যাওয়া আশাকে ঠেলে দিয়েছিল কঠিন সংগ্রামে

বৃদ্ধা অভিযোগ করেছেন, তাঁকে নাকি দু’দিন ‘ডিজিটাল অ্যারেস্ট’ (Digital Arrest) করে রাখা হয়েছিল। সেই সময়ে ৭২ লক্ষ টাকা প্রতারকরা হাতিয়ে নেন বলে খবর। প্রতারিত হয়েছেন জেনেই পুলিশের দ্বারস্থ হন ওই বৃদ্ধা। ইতিমধ্যে ঘটনার তদন্ত শুরু করেছে বলে খবর।

এরকম ‘ডিজিটাল অ্যারেস্ট’-এর (Digital Arrest) নামে প্রতারণার বিষয় বেশ মাথা ব্যাথার কারণ হয়ে উঠেছে তদন্তকারীদের কাছে। বিভিন্নভাবে কোটি কোটি টাকা হাতিয়ে নেওয়া হচ্ছে সাধারণ মানুষের কাছ থেকে। এদিকে এ নিয়ে সচেতনতার জন্য কেন্দ্রীয় সরকারের তরফে প্রতারণা করা হচ্ছে। কিন্তু, তা সত্বেও এমন প্রতারণার খবর সামনে আসছে।